Anexa nr.2

la Ordinul Ministerului Finanţelor

nr. 153 din 22 decembrie 2017

**MODUL DE COMPLETARE A DECLARAŢIEI  
CU PRIVIRE LA IMPOZITUL PE VENIT**

**Completarea Declaraţiei cu privire la impozitul pe venit**

1. În poziţia **„Perioada fiscală”** se indică perioada fiscală pentru care se prezintă Declarația cu privire la impozitul pe venit (în continuare – Declarația). Rubrica data se completează sub formă de cod cu următorul format:

**P/AAAA,**

unde:

**P** – în corespundere cu categoria contribuabilului poate primi valorile:

* ***A* –** pentru agențiieconomici care aplică perioada fiscală aferentă anului calendaristicconform art.121 din Codul fiscal;
* ***PT*–**pentru agenţiieconomici care aplică perioada fiscală de tranziţie (art. 546din Codul fiscal), se completează de contribuabilii care solicită modificarea perioadei fiscale conform art.121 din Codul fiscal;
* ***PM*–**pentru agenţiieconomici care aplică perioada fiscală modificată, se completează de contribuabilii care au modificat perioada fiscală conform art. 121 din Codul fiscal;

**AAAA** – indică anul gestionar.

11. Categoriile de contribuabili B ”Întreprinzători individuali” și C “Gospodăriile țărănești” pentru perioada fiscală 2018 urmează să prezinte Declarația cu privire la impozitul pe venit, distinct, pentru etapa I și, respectiv, etapa II a perioadei fiscale 2018.

La prezentarea Declarației pentru I etapă a perioadei fiscale 2018 întreprinzătorii individuali și gospodăriile țărănești vor bifa coloana 4 pentru categoria B sau C corespunzător.

Pentru etapa a II a perioadei fiscale 2018 întreprinzătorii individuali și gospodăriile țărănești vor prezenta Declarația în mod general stabilit, fără bifarea coloanei 4

1. În poziţia **„Denumirea contribuabilului”** se indică denumirea unităţii respective care completează Declaraţia cu privire la impozitul pe venit, care trebuie să corespundă cu cea indicată în documentele de constituire, eliberate de către organele abilitate, conform legislaţiei în vigoare.
2. În poziţia **„Codul fiscal”** se indică codul fiscal ce reprezintă numărul personal de identificare al contribuabilului, atribuit în modul stabilit de legislaţia în vigoare.
3. În poziţia **„Genul principal de activitate”** se indică denumirea genului principal de activitate determinat conform Clasificatorului Activităţilor din Economia Moldovei şi care corespunde codului din patru cifre.
4. În poziţia „**Cod**” se indică codul din patru cifre determinat conform CAEM şi care corespunde coloanei 5 a acestuia.
5. Declaraţia poate fi semnată unipersonal de conducătorul contribuabilului ori de două persoane cu drept de semnătură: prima semnătură aparţine conducătorului sau altei persoane împuternicite, a doua − contabilului-şef sau altei persoane împuternicite. Semnăturile pe Declaraţie se confirmă prin aplicarea ştampilei contribuabilului respectiv.
6. În **rândul 010** se reflectă rezultatul obţinut, conform datelor contabilităţii financiare (profit, pierdere), până la impozitare. În cazul în care se constată pierdere financiară în rândul 010 se înregistrează cu semnul „−”.
7. În **rândul 0101** se reflectă suma totală a veniturilor constatate în contabilitatea financiară, conform prevederilor Standardelor Naţionale de Contabilitate sau Standardelor Internaţionale de Raportare Financiară, care se determină ca suma conturilor din clasa „Venituri”.
8. În **rândul 0102** se reflectă suma totală a cheltuielilor constatate în contabilitatea financiară, în conformitate cu prevederile Standardelor Naţionale de Contabilitate sau Standardelor Internaţionale de Raportare Financiară, care se determină ca suma conturilor din clasa „Cheltuieli”.
9. În **rândul 020** se reflectă suma totală a ajustării (majorării/micşorării) veniturilor, potrivit prevederilor legislaţiei fiscale cu privire la impozitul pe venit, determinată conform calculelor din anexa 1D.
10. În **rândul 030** se reflectă suma totală a ajustării (majorării/micşorării) cheltuielilor efectuate în conformitate cu legislaţia fiscală cu privire la impozitul pe venit, folosind datele din anexa 2D.
11. Indicatorul din **rândul 040** se determină prin următorul calcul: rândul 010 + rândul 020 − rândul 030.
12. În **rândul 050** se reflectă suma cheltuielilor legate de donaţiile în scopuri filantropice şi de sponsorizare atât sub formă monetară, cât şi sub formă nemonetară, care sunt deductibile în conformitate cu art.36 alin.(1) din Codul fiscal.
13. În **rândul 060** se reflectă suma cheltuielilor totale neconfirmate documentar, care sunt deductibile în conformitate cu art.24 alin.(10) din Codul fiscal.
14. **Rândul 0701** se completează de către contribuabilii cu statut de persoană fizică. În acest rând se indică suma scutirilor aferente fondatorilor de care aceştia pot beneficia în baza art.33, 34 şi 35 din Codul fiscal. Acest rând se completează doar în cazurile nefolosirii scutirii în alte cazuri prevăzute de Codul fiscal (transmiterea scutirii soţiei (soţului) sau alte situaţii prevăzute de Codul fiscal). Indicatorul din rândul 0701 nu trebuie să depăşească rezultatul pozitiv al calculului rândului 040 − rândul 050 − rândul 060 (anexa 3D).
15. **Rândul 070** reflectă suma venitului impozabil fără luarea în calcul a pierderilor fiscale ale perioadelor precedente.

Pentru contribuabilii cu statut de persoană juridică acest indicator se determină prin următorul calcul: rândul 040 − rândul 050 − rândul 060 (se indică doar rezultatul pozitiv sau cifra 0, iar în cazul calculării unui indicator negativ el urmează să fie reflectat în rândul 100 fără semnul „−”.

Pentru contribuabilii cu statut de persoană fizică acest indicator se determină în felul următor: rândul 040 − rândul 050 − rândul 060 − rândul 0701 (se indică doar rezultatul pozitiv sau cifra 0, iar în cazul calculării unui indicator negativ el urmează a fi reflectat în rândul 100 fără semnul „−”).

1. În **rândul 080** se reflectă suma pierderilor fiscale reportate din perioadele fiscale precedente, dar care se permit spre deducere în perioada fiscală curentă. Rândul respectiv se completează numai în cazul în care indicatorul rândului 070 este mai mare decât 0 şi nu trebuie să depăşească suma indicată în rândul 070.
2. În **rândul 0901** se indică venitul impozabil până la aplicarea facilităţilor fiscale care se determină prin următorul calcul: rândul 070 − rândul 080.
3. În **rândul 0902** se indică suma venitului scutit de impozitare ca rezultat al utilizării facilităţilor (înlesnirilor) fiscale. Unele facilităţi se acordă sub formă de scutire parţială sau totală de impozitare a venitului.

Respectiv, în rândul 0902 se reflectă suma venitului scutit de impozitare, însă mărimea acestuia nu trebuie să depăşească indicatorul din rândul 0901 „Suma venitului impozabil până la aplicarea facilităţilor fiscale”.

Indicatorul rândului 0902 se utilizează la întocmirea anexei 4D, în sensul estimării sumei impozitului pe venitul nevărsat la buget.

1. În **rândurile 090** şi **100** se reflectă suma venitului impozabil sau a pierderilor fiscale calculate pentru perioada fiscală de gestiune care se determină prin următorul calcul: rândul 090 = rândul 0901 − rândul 0902. În rândul 100 se reflectă rezultatul negativ determinat în urma calculării indicatorului rândului 070. Suma din rândul 100 se înregistrează fără semnul „−”.
2. În **rândul 110** se indică cota impozitului pe venit aplicabilă în perioada fiscală respectivă.
3. În **rândul 120** se reflectă suma impozitului pe venit.

Pentru contribuabilii cu statut de persoană juridică acest indicator se determină prin calculul: rândul 090 x rândul 110.

Pentru contribuabilii cu statut de persoană fizică acest indicator se determină conform anexei 5D.

1. În **rândul 130** se reflectă suma facilităţilor acordate din suma calculată a impozitului pe venit. Rândul respectiv se completează în baza anexei 6D, indicând totalul din coloana 5 a acesteia.
2. În **rândul 140** se reflectă suma impozitului pe venit nevărsat la buget ca rezultat al acordării facilităţii corespunzătoare privind scutirea parţială sau totală a venitului de impozitare şi se determină în baza anexei 4D, fiind egală cu totalul din coloana 4. Indicatorul în cauză poartă doar un caracter informaţional, adică nu se utilizează la determinarea sumelor reflectate în rândurile 150−200 din Declaraţie.
3. În **rândul 150** se reflectă suma impozitului pe venit, exceptând facilităţile fiscale şi se determină prin calculul: rândul 120 − rândul 130.
4. În **rândul 160** se reflectă suma totală a trecerilor în cont care reprezintă suma rândurilor 1601 (anexa 7D) şi 1602 suma impozitului pe venit reţinut la sursa de plată conform prevederilor art.89 din Codul fiscal.
5. În **rândul 170** se reflectă suma impozitului pe venit pasibil reflectării în fişa personală a contribuabilului care se determină prin calculul: rândul 170 = rândul 150 − rândul 160. Rândul 170 se completează doar în cazul constatării valorii pozitive a operaţiunii (rândul 150 − rândul 160). În cazul constatării valorii negative a operaţiunii indicate se completează rândul 200 şi respectiv, nu se completează anexa 10D.
6. În **rândul 1801** se reflectă suma totală a impozitului pe venit achitat în rate pe parcursul perioadei fiscale, în conformitate cu art.84 din Codul fiscal.
7. **Rândul 1802** se completează de către persoanele juridice care până la finele perioadei fiscale au efectuat repartizarea prealabilă a dividendelor acţionarilor (asociaţilor) săi.
8. În **rândul 180** se indică suma totală a impozitului pe venit achitat de către contribuabili în perioada fiscală de gestiune (rândul 1801 + rândul 1802).
9. Indicatorii din **rândurile 190** şi **200** se determină respectiv prin următorul calcul:
10. pentru suma impozitului pe venit spre plată: rândul 190 = rândul 150 − rândul 160 − rândul 180;
11. pentru suma plăţii în plus a impozitului pe venit : rândul 200 = rândul 160 + rândul 180 − rândul 150.

**Completarea anexei 1D Ajustarea (majorarea/micşorarea)  
veniturilor conform prevederilor legislaţiei fiscale**

1. În **rândul 0201** coloana 2 se reflectă suma venitului obţinut sub formă de câştiguri de la companii promoţionale.
2. R**ândul 0202**începând cu perioada fiscală 2017 nu se mai completează.
3. În **rândul 0203**, coloana 2 se indică suma venitului obţinut din dobânzile de la valorile mobiliare de stat care conform art.20 lit. u1) din Codul fiscal sunt neimpozabile.
4. **Rândul 02041** se completează în cazul în care în urma pierderii forţate a proprietăţii (incendii, inundaţii, furturi, deteriorări etc.) s-a primit compensaţie. În coloana 2 se reflectă veniturile excepţionale constatate în contabilitatea financiară, iar în coloana 3 − cifra 0.
5. **Rândul 02042** se completează în cazul în care suma compensaţiei primite drept consecinţă a ieşirii forţate a proprietăţii sau deteriorării ei parţiale nu a fost investită (folosită) sau a fost investită (folosită) parţial la procurarea (construcţia) altei proprietăţi de acelaşi fel (reparaţia proprietăţii deteriorate parţial), pe parcursul perioadei permise pentru înlocuire.

Coloana 2 nu se completează, iar în coloana 3 se reflectă diferenţa dintre suma compensaţiei primite şi suma mijloacelor repartizate pentru procurarea (construcţia) proprietăţii de acelaşi fel sau pentru reparaţia proprietăţii deteriorate pe parcursul perioadei permise spre înlocuire (sfârşitul perioadei următoare celei în care s-a produs pierderea sau deteriorarea parţială).

1. **Rândul 0205** este completat de contribuabilii care au trecut de la contabilitatea de casă la metoda calculelor (specializării exerciţiilor).

Coloana 2 se completează numai în perioada modificării metodei de evidenţă. În ea se indică suma totală a excedentului obţinut în urma modificării metodei de evidenţă conform art.44 alin.(8) din Codul fiscal. Coloana 3 se completează în primele trei perioade de modificare a metodei de evidenţă (câte 1/3 din excedent).

1. În **rândul 0206** se reflectă ajustarea venitului din vânzarea mijloacelor fixe utilizate în activitatea de întreprinzător. În coloana 2 se reflectă rezultatul pozitiv constatat în contabilitatea financiară la vânzarea mijloacelor fixe, determinat în conformitate cu prevederile Standardelor Naţionale de Contabilitate sau Standardelor Internaţionale de Raportare Financiară, iar în coloana 3 − venitul determinat conform modului stabilit de Guvern.
2. **Rândul 0207** se completează în cazul efectuării donaţiilor. În scopurile impozitării, potrivit prevederilor art.40 din Codul fiscal, contribuabilul care face o donaţie se consideră că a vândut bunul donat la un preţ ce reprezintă mărimea maximă din baza lui valorică ajustată (valoarea de bilanţ) sau preţul lui de piaţă la momentul donării. Coloana 2 nu se completează, deoarece în contabilitatea financiară nu se constată venituri, ci numai cheltuieli, iar coloana 3 se completează în baza anexei 1.1D.
3. **Rândul 0208** nu se completează începînd cu perioada fiscală de declarare 2020.
4. În **rândul 0209** se reflectă suma venitului obţinut, conform datelor contabilităţii financiare, de la încasarea creanţelor, raportate anterior la cheltuielile perioadei, fie direct, fie prin intermediul unui provizion (corecţii pentru creanţe compromise) în calitate de datorii compromise, însă în baza prevederilor art.31 alin.(1) din Codul fiscal, nepermise spre deducere. În coloana 2 se reflectă suma venitului respectiv constatat, conform datelor contabilităţii financiare, iar în coloana 3 − 0.
5. În **rândul 02010** se reflectă venitul obţinut sub formă nemonetară: în coloana 2 − se reflectă valoarea constatată în contabilitatea financiară, iar în coloana 3 − se indică valoarea medie a preţului de livrare a mărfurilor şi/sau de prestare a serviciilor analogice pe luna precedentă lunii în care a fost obţinut venit sub formă nemonetară.
6. În **rândul 02011** se reflectă ajustarea venitului rezultat din transmiterea proprietăţii în schimbul unei cote de participaţie (pachetului de acţiuni), conform art.20 lit.m) şi art.55 din Codul fiscal.
7. În **rândul 02012** se reflectă veniturile obţinute din fondurile speciale şi care în baza Codului fiscal sunt specificate ca venit neimpozabil, în cazul în care acestea sunt utilizate în conformitate cu destinaţia fondurilor, potrivit legislaţiei în vigoare.
8. În **rândul 02013** se indică suma venitului obţinut în urma anulării penalităţilor şi amenzilor şi calificate ca surse de venit neimpozabile.
9. În **rândul 02014** se indică veniturile obţinute în urma utilizării facilităţilor fiscale potrivit art.20 lit.z) din Codul fiscal.
10. În **rândul 02015** se indică venitul rezultat din neachitarea datoriei în cazul în care formarea acesteia este o urmare a insolvabilităţii contribuabilului.
11. În **rândul 02016** se reflectă ajustarea venitului din reevaluarea mijloacelor fixe şi a altor active, conform prevederilor art.20 lit.z9) din Codul fiscal.
12. În **rândul 02017** se reflectă ajustarea venitului rezultat din trecerea de la Standardele Naţionale de Contabilitate la Standardele Internaţionale de Raportare Financiară, conform prevederilor art.44 alin.(9) din Codul fiscal.
13. În **rândul 02018** se reflectă ajustarea venitului obţinut sub formă de dividende, potrivit prevederilor art.901 alin.31) din Codul fiscal. În conformitate cu art.901 alin.31) din Codul fiscal, venitul sub formă de dividende începând cu perioada fiscală 2012 se impozitează prin reţinerea finală a impozitului.
14. În **rândul 02019** se reflectă ajustarea altor venituri, pentru care legislaţia fiscală prevede alte reguli decât cele stabilite de Standardele Naţionale de Contabilitate sau Standardele Internaţionale de Raportare Financiară.
15. Suma **rândului 020** coloana 4 a anexei 1D este egală cu suma rândurilor 0201−02019 şi se transferă în rândul 020 din Declaraţie.

**Completarea anexei 1.1D Venitul din donarea activelor**

1. Dacă se donează mijloace fixe care au fost folosite anterior în activitatea de întreprinzător, în coloana 2 din anexa 1.1D se reflectă baza valorică a acestor mijloace fixe, determinată în conformitate cu pct.88 din Catalogul mijloacelor fixe şi activelor nemateriale, aprobat prin Hotărârea Guvernului nr.338 din 21 martie 2003, cu completările şi modificările ulterioare. În cazul în care se donează alte active curente (mărfuri, produse, materiale), în coloana 2 se va reflecta valoarea lor contabilă, conform datelor din contabilitatea financiară. În coloana 3 din anexa 1.1D se reflectă valoarea de piaţă a activelor donate (determinată în baza art.5 pct.26) din Codul fiscal), iar în coloana 4 − mărimea maximă reflectată în coloana 2 şi coloana 3. Suma coloanei 4 din anexa 1.1D se reflectă în coloana 3, rândul 0207 din anexa 1D.

**Completarea anexei 1.2D Rezultatul din operaţiunile legate de activele de capital**

531. Anexa 1.2 D nu se completează începînd cu perioada fiscală de declarare 2020.

1. În **rândul 0208** coloana 2 din anexa 1.2D se reflectă rezultatul (venitul, pierderea) din operaţiunile cu activele de capital constatat în contabilitatea financiară pe fiecare grupă de active, care este definit ca activ de capital. În cazul constatării în evidenţa financiară a pierderilor indicatorul respectiv se indică cu semnul minus. În coloanele 3 şi 4 se reflectă rezultatul obţinut pentru fiecare din aceste active, conform prevederilor Codului fiscal. Indicatorii coloanelor 5, 6 şi 8 se determină prin calcul. În coloana 7 se reflectă suma pierderii de capital care nu este permisă spre deducere în perioada fiscală precedentă, dar permisă spre deducere în perioada fiscală curentă, iar în coloana 10 − suma pierderii de capital care nu este permisă spre deducere în perioada fiscală curentă, dar care urmează a fi raportată în perioada fiscală următoare, adică suma care urmează a fi reflectată în următoarea perioadă fiscalăîn coloana 7. Datele din anexa 1.2D se transferă în rândul 0208 în felul următor: totalul coloanei 2 din anexa 1.2D − în coloana 2, rândul 0208; totalul coloanei 9 din anexa 1.2D − în coloana 3 rândul 0208.

**Completarea anexei 2D Ajustarea (majorarea/micşorarea) cheltuielilor  
conform prevederilor legislaţiei fiscale**

1. În **rândul 0301** se reflectă ajustarea cheltuielilor personale şi familiale raportată în contabilitatea financiară la cheltuielile perioadei de gestiune, dar care nu sunt permise spre deducere, conform prevederilor art.23 şi art.24 alin.(2) din Codul fiscal.
2. În **rândul 0302** se reflectă suma cheltuielilor de delegaţii: în coloana 2 − cheltuielile constatate în contabilitatea financiară, iar în coloana 3 − cheltuielile constatate în limitele normelor stabilite de Guvern.
3. În **rândul 0303** se reflectă ajustarea cheltuielilor de asigurare: în coloana 2 − cheltuielile constatate în contabilitatea financiară, iar în coloana 3 − cheltuielile permise la deducere, conform modului stabilit de legislaţie.
4. În **rândul 0304** se reflectă suma cheltuielilor de reprezentanţă: în coloana 2 − suma cheltuielilor efective constatate în contabilitatea financiară, iar în coloana 3 − suma cheltuielilor în limitele normelor stabilite de Guvern, care se determină în baza anexei 2.1D.

Suma rândului 03045 coloana 4 din anexa 2.1D se transferă în rândul 0304 coloana 2 din anexa 2D, iar suma din rândul 03046 coloana 4 anexa 2.1D −în rândul 0304 coloana 3 din anexa 2D.

1. În **rândul 0305** coloana 2 se indică pierderile suportate în cazul schimbului sau vânzării proprietăţii, îndeplinirii lucrărilor, prestării serviciilor între persoanele interdependente. Noţiunea de persoană interdependentă este specifacată în art. 5 pct.12) din Codul fiscal.
2. În **rândul 0306** coloana 2 se reflectă suma cheltuielilor efectuate în folosul unui membru al familiei contribuabilului, al unei persoane cu funcţii de răspundere sau al unui conducător al agentului economic, al unui membru al societăţii sau al altei persoane interdependente, în cazul lipsei justificării acestei plăţi constatate în contabilitatea financiară.
3. În **rândul 0307** coloana 2 se reflectă suma cheltuielilor suportate, dar care nu sunt achitate, în urma apariţiei obligaţiei faţă de o persoană interdependentă ce foloseşte contabilitatea de casă.
4. În **rândul 0308** se reflectă suma cheltuielilor achitate, efectuate de către persoana ce foloseşte metoda calculelor, persoana interdependentă ce foloseşte contabilitatea de casă, care în perioadele fiscale precedente nu au fost permise spre deducere din cauza neachitării lor.
5. În **rândul 0309** coloana 2 se reflectă suma cheltuielilor legate de obţinerea venitului scutit de impozitare, constatate în evidenţa financiară pe parcursul perioadei fiscale (art.24 alin.(9) din Codul fiscal).
6. În **rândul 03010** se reflectă ajustarea cheltuielilor legate de dobânzile calculate. În coloana 2 se reflectă cheltuielile constatate în contabilitatea financiară, iar în coloana 3 − cheltuielile constatate în limitele stabilite de art.25 alin.(2) din Codul fiscal.
7. În **rândul 03011** se reflectă ajustarea cheltuielilor pentru reparaţia proprietăţii: în coloana 2 − cheltuielile constatate în contabilitatea financiară ca cheltuieli ale perioadei, în coloana 3 − cheltuielile în mărimea lor efectivă, dar nu mai mult de limita stabilită la art.27 din Codul fiscal.
8. În **rândul 03012** se reflectă suma amortizării mijloacelor fixe: în coloana 2 − suma constatată în contabilitatea financiară, iar în coloana 3 − suma calculată conform prevederilor stabilite de Guvern.
9. În **rândul 03013** se reflectă suma cheltuielilor legate de investigaţii şi cercetări ştiinţifice (cu excepţia cheltuielilor respective aferente terenurilor sau altei proprietăţi supuse amortizării, precum şi cheltuielile legate de descoperirea sau precizarea locului de amplasare a resurselor naturale, determinării cantităţii şi calităţii lor): în coloana 2 − cheltuielile constatate în contabilitatea financiară, iar în coloana 3 − cheltuielile recunoscute în scopuri fiscale.
10. În **rândul 03014** coloana 2 se reflectă suma cheltuielilor aferente formării fondurilor de rezervă. În conformitate cu art.31 din Codul fiscal nu sunt permise spre deducere cheltuielile ce ţin de formarea rezervelor.
11. În **rândul 03015** se reflectă suma datoriilor compromise ce urmează a fi deduse: în coloana 2 − cheltuielile constatate în contabilitatea financiară, iar în coloana 3 − cheltuielile constatate în scopuri fiscale, conform art.31 alin.(1) din Codul fiscal.
12. În **rândul 03016** coloana 3 se reflectă cheltuielile suportate de către contribuabil legate de activitatea de întreprinzător care pe parcursul anului fiscal au fost deduse din fondurile de rezervă create anterior şi care nu au fost permise spre deducere (art.31 alin.(2) din Codul fiscal; rândul 0314 din anexa 2D).
13. **Rândul 03017** se completează numai de către instituţiile financiare. În coloana 2 se reflectă suma defalcărilor de reduceri pentru pierderi la active, angajamente condiţionale, constatate în contabilitatea financiară, iar în coloana 3 se reflectă suma defalcărilor de reduceri pentru pierderi la active, angajamente condiţionale, determinate conform Standardelor Internaţionale de Raportare Financiară (art.31 alin.(3) din Codul fiscal).
14. **Rândul 03018** se completează de companiile de asigurări care indică suma cheltuielilor legate de formarea rezervelor: în coloana 2 − cheltuielile constatate în contabilitatea financiară, în coloana 3 − cheltuielile privind formarea rezervei, conform prevederilor art.50 alin.(3) din Codul fiscal.
15. În **rândul 03019** coloana 2 se reflectă cheltuielile legate de achitarea penalităţilor, amenzilor şi altor sancţiuni aplicate pentru încălcarea actelor normative.
16. În **rândul 03020** se reflectă pierderile din vânzarea mijloacelor fixe: în coloana 2 − pierderile constatate în contabilitatea financiară, în coloana 3 − pierderile constatate în scopuri fiscale.
17. În **rândul 03021** coloana 2 se reflectă pierderile legate de ieşirea mijloacelor fixe în cazurile neindicate în rândul 03020, inclusiv în cazul ieşirii forţate a proprietăţii reflectate în contabilitatea financiară ca pierderi excepţionale.
18. În **rândul 03022** se reflectă ajustarea cheltuielilor legate de amortizarea proprietăţii nemateriale: în coloana 2 − cheltuielile constatate în contabilitatea financiară, iar în coloana 3 − cheltuielile constatate conform art.28 din Codul fiscal.
19. În **rândul 03023** se reflectă ajustarea cheltuielilor legate de extracţia resurselor naturale irecuperabile: în coloana 2 − cheltuielile constatate în contabilitatea financiară, iar în coloana 3 − cheltuielile constatate conform art.29 din Codul fiscal.
20. În **rândul 03024** se reflectă ajustarea cheltuielilor de investiţii. În coloana 2 se reflectă cheltuielile constatate în contabilitatea financiară, iar în coloana 3 − cheltuielile în limitele venitului din investiţii − în cazul în care venitul din investiţii este mai mic decât cheltuielile pentru investiţii.
21. În **rândul 03025** coloana 2 se reflectă suma contribuţiilor băneşti efectuate în scopuri filantropice şi de sponsorizare, conform datelor contabilităţii financiare.
22. În **rândul 03026** coloana 2 se reflectă suma cheltuielilor neconfirmate documentar.
23. În **rândul 03027** se reflectă ajustarea cheltuielilor viitoare pentru recultivarea terenurilor: în coloana 2 − cheltuielile constatate în contabilitatea financiară, iar în coloana 3 − cheltuielile constatate în baza prevederilor art.29 alin.(5) din Codul fiscal.
24. În **rândul 03028** se reflectă ajustarea cheltuielilor viitoare privind recuperarea pierderilor producţiei agricole în cazul atribuirii terenurilor prin Hotărâre de Guvern: în coloana 2 − cheltuielile constatate în contabilitatea financiară, iar în coloana 3 − cheltuielile constatate în conformitate cu art.29 alin.(5) din Codul fiscal.
25. În **rândul 03029** se reflectă ajustarea cheltuielilor aferente plăţilor în folosul salariaţilor care nu pot fi considerate ca plăţi salariale. Fiind cheltuieli care nu sunt permise spre deducere, potrivit prevederilor art.24 alin.(1) din Codul fiscal, în coloana 2 se reflectă suma cheltuielilor constatate în contabilitatea financiară, în coloana 3 se reflectă cifra 0.
26. În **rândul 03030** se reflectă ajustarea cheltuielilor aferente titularilor patentelor de întreprinzător.
27. În **rândul 03031** se reflectă ajustarea cheltuielilor aferente reziduurilor, deşeurilor şi perisabilităţii naturale. În coloana 2 − cheltuielile constatate în contabilitatea financiară, iar în coloana 3 − cheltuielile aferent reziduurilor, deşeurilor şi perisabilităţii naturale în limitele aprobate anual de către conducătorii întreprinderilor în conformitate cu art.24 alin.(13) din Codul fiscal.
28. În **rândul 03032** coloana 2 se reflectă suma pierderilor rezultate din evaluarea stocurilor de mărfuri şi materiale la valoarea realizabilă netă în conformitate cu prevederile stabilite de Standardele Naţionale de Contabilitate sau Standardele Internaţionale de Raportare Financiară. În coloana 3 se indică cifra 0.
29. În **rândul 03033** coloana 2 se reflectă suma pierderilor rezultate din evaluarea investiţiilor financiare curente la valoarea de piaţă în conformitate cu prevederile stabilite de Standardele Naţionale de Contabilitate sau Standardele Internaţionale de Raportare Financiară. În coloana 3 se indică cifra 0.
30. În **rândul 03034** se reflectă ajustarea cheltuielilor legate de reparaţia mijloacelor fixe utilizate în baza contractului de locaţiune operaţională (arendă). În coloana 2 se reflectă suma cheltuielilor constatate în contabilitatea financiară, iar în coloana 3 cheltuielile în mărimea lor efectivă, dar nu mai mult de limita stabilită la art.27 alin.(9) lit.b) din Codul fiscal.
31. În **rândul 03035**, se reflectă ajustarea cheltuielilor aferente proprietăţii la care se calculează amortizarea. Acest rând se completează doar în cazul în care suma cheltuielilor respective a influenţat rezultatul financiar.
32. În **rândul 03036** se reflectă ajustarea cheltuielilor aferente formării provizioanelor, precum şi pentru prime de asigurare, conform prevederilor art.24 alin.(16) din Codul fiscal. În coloana 2 − cheltuielile constatate în contabilitatea financiară, iar în coloana 3 − cheltuielile determinate conform prevederilor art.24 alin.(16) din Codul fiscal.
33. În **rândul 03037** se reflectă suma contribuţiilor efectuate în scopuri filantropice şi de sponsorizare în formă nemonetară. În coloana 2 se reflectă valoarea contabilă a activelor transmise, iar în coloana 3 − baza valorică a acestora determinată în scopuri fiscale.
34. În **rândul 03038** se reflectă suma contribuţiilor băneşti efectuate sub formă de donaţie, conform datelor contabilităţii financiare.
35. În **rândul 03039** se reflectă suma cheltuielilor aferente eliminărilor supranormative de substanţe poluante în mediul înconjurător şi folosirea supralimită a resurselor naturale (art.24 alin.(12) din Codul fiscal).
36. În **rândul 03040** se reflectă suma cheltuielilor aferente taxelor de aderare şi cotizaţiilor de membru destinate activităţii patronatelor. În coloana 2 se reflectă suma cheltuielilor constatate în contabilitatea financiară, iar în coloana 3 cheltuielile în mărimea lor efectivă, dar nu mai mult de limita stabilită la art.24 alin.(15) din Codul fiscal.
37. În **rândul 03041** se reflectă ajustarea cheltuielilor din reevaluarea mijloacelor fixe sau altor active, conform prevederilor art.24 alin.(18) din Codul fiscal.
38. În **rândul 03042** se reflectă ajustarea cheltuielilor pentru formarea provizioanelor de către organizaţiile de microfinanţare. În coloana 2 − cheltuielile constatate în contabilitatea financiară, iar în coloana 3 − cheltuielile determinate conform prevederilor art.31 alin.(4) din Codul fiscal.
39. În **rândul 03043** se reflectă ajustarea cheltuielilor pentru formarea provizioanelor de către companiile de leasing. În coloana 2 − cheltuielile constatate în contabilitatea financiară, iar în coloana 3 − cheltuielile determinate conform prevederilor art.31 alin.(6) din Codul fiscal.
40. În **rândul 03044** se reflectă ajustarea cheltuielilor rezultate din trecerea de la Standardele Naţionale de Contabilitate la Standardele Internaţionale de Raportare Financiară, conform prevederilor art.44 alin.(9) din Codul fiscal.
41. În **rândul 03045** se reflectă ajustarea altor cheltuieli rezultate din trecerea de la Standardele Naţionale de Contabilitate la Standardele Internaţionale de Raportare Financiară care nu se conformă prevederilor art.44 alin.(9) din Codul fiscal.
42. În **rândul 03046** se reflectă alte cheltuieli care nu sunt permise spre deducere la determinarea obligaţiei fiscale privind impozitul pe venit şi care nu sunt enumerate în poziţiile anterioare.
43. Suma **rândului 030** coloana 4 din anexa 2D este egală cu suma rândurilor 0301 − 03046 şi se transferă în rândul 030 din Declaraţie.

**Completarea anexei 2.1D Cheltuieli de reprezentanţă**

1. Anexa 2.1D se completează cu scopul evaluării cheltuielilor de reprezentanţă care sunt permise la deducere în conformitate cu prevederile art.24 alin.(3) din Codul fiscal.

Suma rândului 03045 coloana 4 din anexa 2.1D se transferă în rândul 0304 coloana 2 dinanexa 2D, iar suma din rândul 03046 coloana 4 anexa 2.1D − în rândul 0304 coloana 3 din anexa 2D.

1021. Începînd cu perioada de declarare a anului 2018, rîndurile 030431, 030432 și 03044 din Anexa 2.1D nu urmează a fi completate. La coloana 3 din rîndul 03043 se va reflecta indicatorul stabilit conform pct.53  din Hotărîrea Guvernului nr. 693 din 11 iulie 2018. La Indicatorul A din rîndul 03046 cifra “03044” se substituie cu cifra “03043”.

**Completarea anexei 3D Suma scutirilor**

1. Anexa 3D se întocmeşte de către contribuabilii cu forma organizatorică cu statut de persoană fizică.
2. În coloana 1 se indică numărul curent.
3. În coloana 2 se indică codul fiscal aferent fondatorilor persoane fizice.
4. În coloana 3 se indică numele şi prenumele fondatorilor.
5. În coloana 4 se indică codul fiscal al persoanelor întreţinute.
6. În coloana 5 se indică codul fiscal al soţiei (soţului) în cazul în care fondatorul utilizează scutirea potrivit prevederilor art.34 din Codul fiscal.
7. În coloana 6 se indică suma scutirii personale utilizate conform art.33 alin.(1) din Codulfiscal.
8. În coloana 7 se indică suma scutirii majore utilizate conform art.33 alin.(2) din Codulfiscal.
9. În coloana 8 se indică suma scutirii soţiei (soţului) utilizate conform art.34 alin.(1) din Codul fiscal.
10. În coloana 9 se indică suma scutirii soţiei (soţului) utilizate conform art.34 alin.(2) din Codul fiscal.
11. În coloana 10 se indică suma scutirii pentru persoanele întreţinute, cu excepţia persoanelor cu dizabilităţi în urma unor afecţiuni congenitale, art.35 din Codul fiscal.
12. În coloana 11 se indică suma scutirii persoanelor întreţinute −persoane cu dizabilităţi în urma unor afecţiuni congenitale, conform art.35 din Codul fiscal.
13. În coloana 12 se indică suma totală a scutirilor care poate fi utilizată conform prevederilor Codului fiscal. Totodată, suma respectivă nu trebuie să depăşească rezultatul pozitiv al calculului (rândul 040 − rândul 050 − rândul 060). De asemenea, în cazul în care fondatorul contribuabilului cu forma organizatorică cu statut de persoană fizicăa obţinut venit impozabil care urmează a fi declarat şi din care urmează a fi calculat impozitul pe venit aferent venitului respectiv, dar potrivit informaţiei la rândul 0701 din Declaraţie acesta nu a utilizat în întregime scutirile la care are dreptul potrivit prevederilor art.33−35 din Codul fiscal, suma scutirii neutilizate poate fi folosită la determinarea obligaţiunii privind impozitul pe venit a persoanei fizice.

**Completarea anexei 4D Suma venitului scutit de impozitare**

1. Anexa 4D se completează de către contribuabilii care beneficiază de facilităţi fiscale la plata impozitului pe venit. Aceste facilităţi se acordă sub formă de scutire a unei părţi a venitului sau a întregului venit (indicatorul rândului 0901). La completarea coloanei 1 se indică codul corespunzător al facilităţii fiscale utilizate.

**Completarea anexei 5D Suma impozitului pe venit calculat  
de contribuabilii cu statut de persoană fizică**

1. Anexa 5D se completează de contribuabilii cu statut de persoana fizică în scopul calculării sumei impozitului pe venit, aplicând cotele specificate în art.15 lit.a) din Codul fiscal.

**Completarea anexei 6D Suma facilităţilor fiscale acordate  
din suma calculată a impozitului pe venit**

1. Anexa 6D se completează de către agenţii economici în cazul în care facilitatea fiscală la impozitul pe venit se acordă nemijlocit din suma calculată a impozitului pe venit.

Completarea anexei 6D se efectuează în felul următor: în coloana 1 se indică codul facilităţii fiscale utilizate, în coloana 2 − numărul şi data legii care prevede facilitatea respectivă, în coloana 3 − suma impozitului pe venit de la care se determină facilitatea fiscală, în coloana 4 −% facilităţii fiscale care se acordă din impozitul pe venit şi în coloana 5 − suma impozitului pe venit care nu este achitată bugetului. Codurile aferente facilităţilor fiscale se aprobă de către Serviciul Fiscal de Stat.

**Completarea anexei 7D Impozitul pe venit achitat în străinătate**

Anexa 7D este completată de către contribuabil în cazul în care pe parcursul perioadei fiscale a obţinut venit din surse aflate în afara Republicii Moldova şi trebuie să determine suma trecerii în cont a impozitului pe venit achitat în străinătate, în conformitate cu prevederile art.82 din Codul fiscal.

1. În **rândul 16011** se indică codul ţării de unde a provenit venitul.
2. În **rândul 16012** se indică suma venitului obţinut în străinătate.
3. În **rândul 16013** se indică suma cheltuielilor legate de obţinerea venitului în străinătate.
4. În **rândul 16014** se indică suma venitului impozabil aferent activităţii în străinătate (rândurile 16012−16013).
5. În **rândul 16015** se indică suma venitului impozabil (rândul 090 din Declaraţie).
6. În **rândul 16016** se indică cota venitului impozabil aferent activităţii din străinătate în suma totală a venitului impozabil (rândul 16014 : rândul 16015 x 100)%.
7. În **rândul 16017** se indică suma impozitului pe venit (rândul 150 din Declaraţie).
8. În **rândul 16018** se indică suma impozitului pe venit achitat în străinătate.
9. În **rândul 16019** se indică suma impozitului pe venit calculat conform cotelor stabilite în Codul fiscal (rândul 16016 x rândul 16017 : 100).
10. În **rândul 16020** se indică suma impozitului pe venit care urmează a fi trecută în cont, care se determină ca suma minimă indicată în rândurile 16018 şi 16019.

**Completarea anexei 8D Suma impozitului pe venit care urmează  
a fi achitată în rate în perioada următoareperioadei de gestiune**

1. În anexa 8D se reflectă suma impozitului pe venit care urmează a fi achitată în rate în perioada fiscală următoare celei, pentru care se prezintă Declaraţia, în baza metodelor stabilite la art.84 din Codul fiscal.

**Completarea anexei 9D Informaţia cu privire la  
contribuabil întreprinzător individual**

1. Anexa 9D se întocmeşte de către întreprinzătorii individuali, în scopul repartizării obligaţiilor fiscale privind impozitul pe venit între fondatorii respectivi.
2. În coloanele 2 şi 3 se reflectă datele generale aferente persoanelor fizice − fondatori.
3. În coloana 4 se indică suma scutirilor acordate fondatorilor întreprinzătorului individual (rândul 0701 din Declaraţie), care în total nu trebuie să depăşească rezultatul pozitiv al calculului: rândul 040 − rândul 050 − rândul 060 din Declaraţie.
4. În coloanele 5−7 la poziţia „Total” se reflectă indicatorii respectivi din rândurile 090, 120 şi 130 din Declaraţie, indicatorii fiind repartizaţi pe fiecare fondator egal.
5. În coloana 8 se reflectă indicatorul, care se determină prin înmulţirea indicatorului din coloana 5 la % facilităţii care se acordă din impozitul pe venit.
6. Indicatorul din coloana 9 se determină prin diferenţa dintre indicatorul reflectat la coloana 5 şi indicatorul reflectat la coloana 8.
7. Indicatorii din coloanele 9 şi 10 se utilizează de către fondatori la completarea Declaraţiei persoanei fizice cu privire la impozitul pe venit, în cazul în care aceştia obţin venit impozabil şi sunt obligaţi să prezinte Declaraţia respectivă în baza art.83 alin.(2) din Codul fiscal.

**Completarea anexei 10D Impozitul pe venit repartizat pe subdiviziuni**

1. Anexa 10D se întocmeşte de către contribuabilii care au filiale şi/sau subdiviziuni în afara unităţii administrativ-teritoriale în care se află sediul central.
2. La declararea şi evaluarea impozitului pe venit de către contribuabili urmează a se ţine cont de prevederile art.84 din Codul fiscal conform căruia repartizarea impozitului pe venit aferent fiecărei subdiviziuni se efectuează:

proporţional numărului mediu scriptic de salariaţi ai filialei şi/sau subdiviziunii pentru perioada precedentă; ori

proporţional venitului obţinut de filială şi/sau subdiviziune, conform datelor din contabilitatea financiară a acesteia pe perioada precedentă.

1. Anexa 10D se completează doar în cazurile completării rândului 170 din Declaraţie. Totalul coloanei 4 din anexa 10D trebuie să coincidă cu indicatorul reflectat în rândul 170 „Suma impozitului pe venit pasibil reflectării în fişa personală a contribuabilului” din Declaraţie.
2. În cazul în care contribuabilul a constatat pierderi fiscale, completând rândul 100 „Suma pierderilor fiscale” din Declaraţie, nu apare necesitatea de a completa anexa 10D.

Totodată, în cazul în care contribuabilul pe parcursul perioadei fiscale deschide o subdiviziune, şi repartizarea impozitului se efectuează proporţional numărului mediu scriptic de salariaţi ai filialei şi/sau subdiviziunii pentru perioada precedentă, la completarea anexei 10D pentru subdiviziunea respectivă în rândul 4 se va indica zero, deoarece indicatorul de la care este necesar a calcula repartizarea impozitului pe venit lipseşte. De asemenea, în cazul în care contribuabilul pe parcursul perioadei fiscale lichidează o subdiviziune, acesta va indica la codul subdiviziunii respective suma impozitului pe venit aferent trimestrelor în care subdiviziunea a activat pe parcurs. Pentru trimestrul în care este lichidată subdiviziunea nu se va calcula impozitul pe venit şi respectiv nu se va transfera suma impozitului la bugetul unităţii administrativ-teritoriale respective.